না, বহুজাতিক বার্গার-বীরদের মতো বিশাল সাম্রাজ্য বিস্তারের স্বপ্ন দেখেনি কলকাতার সাহারা। কিন্তু সময়ের সঙ্গে পাল্লা দিয়ে এককাট্টা পরিবারের দুর্লভ সৃজনশীলতাকে বাঁচানোর লড়াইটাই আশ্চর্য রূপকথা! বিকেল চারটে থেকে বড়জোর আটটা-ন’টা— টিম অ্যালেনের স্টক ফুরোবে এর মধ্যেই। চাহিদা থাকলেও এর বেশি ধকলের সাধ বা সাধ্য নেই। প্রনপ্রতিমার বয়স হলেও তাই ফিকে হয়নি আকর্ষণ। নাগরিক সন্ধের সীমা ছুঁয়ে এই চেনা শহরের অচেনা মোড়ে জেগে থাকে তার অমোঘ হাতছানি।